آمریکا بیرلشمیش ایشتاتلارینین پرزیدنتی دونالد ترامپ آذربایجان رسپوبلیکاسینین پرزیدنتی ذاتی-عالیلری جناب ایلهام علیئوه تبریک مکتوبو عونوانلاییب.
آخار. آذ خبر وئریر کی، بو بارهده پرزیدنتین مطبوعات خیدمتی معلومات یاییب.
تبریکده قد ائدیلیر:
حؤرمتلی جناب پرزیدنت،
رامضان بایرامی موناسیبتیله مئلانیا و من آمریکا خالقی آدیندان سیزه و آذربایجان خالقینا تبریکلریمیزی چاتدیریریق.
رامضان آیینین باشا چاتماسینی قید ائتدییمیز بیر واختدا، بیز قونشولارا یاردیم ائتمه و جمعیتین بوتون طبقهلریندن اولان اینسانلارلا دوز-چؤرک کسمه کیمی ایسلام دینینین عدالت و مرهمت هیسسلرینه صادیقلییندن قایناقلانان مقدس بیر عنعنهنی یاد ائدیریک. بو بایرام دوستلوقدا بیر-بیرینه دستک اولماق و هر کسین اؤز پوتنسیالینی تام گئرچکلشدیره بیلجیی بیر جمعیت قورماق مسئولیتینی خاطیرلادیر.
بیرلشمیش ایشتاتلار اؤلکهمیزه موهوم تؤهفهلر وئرمیش و سلاحلی قوهلریمیزده لیاقتله خیدمت ائتمیش آمریکالی موسلمانلار دا داخیل اولماقلا موختلیف اعتیقاد صاحبلرینین وطنیدیر.
بو علامتدار بایرام موناسیبتیله قارشیدان گلن ایلده بوتون موسلمانلارا جانساغلیغی و فیراوانلیق آرزولاییرام.
azb_Arab azb_Arab pes_Arab pes_Arab azb_Arab azb_Arab azb_Arab azb_Arab